Københavns Politi har i en uge efter den 28-årige, der blev meldt savnet af sin familie.

En 28-årig kvinde er blevet fundet i god behold, efter at hun forsvandt mandag 4. november.

Det var hendes egen familie, der havde meldt hende savnet.

Men efter en uge kan familien ånde lettet op.

Gennembrud lod vente på sig

Politiet efterlyste hende onsdag, men da de manglede et gennembrud i sagen, gik de senere ud med billeder.

- Vi undersøger videoovervågning, og hvor hendes telefon har været. Det har ikke givet noget. Vi har også været ude med hunde for at søge i grønne områder, men det har ikke givet os noget, sagde Brian Belling fra Københavns Politi til Ritzau.